cyanic-selkie/wikianc huggingface dataset:
Taftie
The Association for Technology Implementation in Europe (TAFTIE) on 20 Euroopan unionin jäsenmaan sekä kuuden muun valtion teknologian kehittämisen julkisen sektorin rahoitusorganisaatioiden yhteisö.
Netcat
pienoiskuva|Netcatin komento tietokoneen ruudulla. Netcat (nc) on ohjelmisto TCP- ja UDP-yhteyksien käsittelyyn. Sillä voi sekä muodostaa erilaisia yhteyksiä toisiin tietokoneisiin että avata portteja ja ottaa vastaan yhteyksiä muilta koneilta. Netcat antaa ennen kaikkea mahdollisuuden säätää kaikkia mahdollisia eri parametreja, kuten lähdeporttia tai tiettyjä TCP-optioita, mikä tekee siitä erittäin hyödyllisen kaikenlaisten TCP/IP-järjestelmien testaamiseen. Sillä onkin kätevä testata vaikkapa palomuurin tai pakettisuodattimen toimintaa.
Esimerkkejä
Komento tulostaa oletustulostusvirtaan netcat:n avulla fi:Wikipedian Etusivun HTML-koodin: perl -e 'print "GET http://fi.wikipedia.org/wiki/Etusivu\n\n";' | nc -vv fi.wikipedia.org 80
Manuela Bosco
Yleisurheilu-ura
Bosco voitti 100 metrin aitajuoksun Suomen mestaruuden Lahdessa 2000 ajalla 13,30. SM-hopeaa hän saavutti vuosina 1998, 2002 ja 2004. Helsingin Kalevan kisoissa 2003 Bosco voitti Suomen mestaruuden 400 metrin aitajuoksussa ajalla 58,76 ja sai seuraavana vuonna samalla matkalla hopeaa. 4 x 100 metrin viestissä hän saavutti kaksi ja 4 x 400 metrin viestissä yhden Suomen mestaruuden.
Yksityiselämä
Bosco on seurustellut vuodesta 2017 ja ollut naimisissa vuodesta 2018 lähtien muusikko Tuure Kilpeläisen kanssa. Pariskunnan ensimmäinen yhteinen lapsi syntyi helmikuussa 2019 ja toinen lapsi, tyttö huhtikuussa 2022.
Avaruustekniikka
Suhde muuhun tekniikkaan
Simulointiohjelmista lujuuslaskentaohjelma NASTRAN (laajemminkin käytössä oleva elementtimenetelmällä differentiaaliyhtälöitä numeerisesti ratkaiseva ohjelmisto) kehitettiin Nasassa, mutta se tehtiin Boeing 747 -lentokoneen suunnittelun avuksi. Sinänsä menetelmä oli käytössä jo toisen maailmansodan aikana, silloin tosin matriisilaskenta ratkaistiin käsin eikä tietokoneella.
Kuntoilu
Ympäristövaikutukset
right|thumb|Koiraa ulkoiluttava hölkkääjä rannalla Portugalissa. Kestävän kehityksen mukaista on erityisesti hyötyliikunta sekä luonnossa liikkuminen: lenkkeily, pyöräily, sauvakävely, hiihto, melonta, marjastus, avantouinti, parkour ja luistelu. Liikuntapaikalle kulkeminen kävellen, polkupyörällä tai linja-autolla on luontoystävällisempää kuin autoilu.
Fortran
Historia
thumb|250px|[[Reikäkortti|Reikäkortille toteutettua Fortran-koodia 1960-70-luvulta.]] Kielen kehitti John Backus ja ensimmäinen versio ilmestyi 1957. Backus johti kymmenen hengen ryhmää korkeamman tason kielen kehityksessä. Fortranin kehitys alkoi työryhmän kanssa vuonna 1954 ja sen ennakoitiin valmistuvan vuodessa, mutta ilmenevät uudet ongelmat venyttivät valmistumista vuoteen 1957.
Helios (yritys)
Historia
Vuonna 1976 Helios perusti neljän keskieurooppalaisen valokuvausalan yrityksen kanssa yhteisen Europa-Foto GmbH -yrityksen, josta tuli Euroopan suurin valokuvausalan vähittäiskauppayritys. Sillä oli perustamisvaiheessa yli 700 liikettä noin 500 kaupungissa.
1980- ja 1990-luvuilta Helios muistetaan televisiomainoksistaan, joiden lopussa mustavalkoinen animoitu lintu raakkui ketjun nimeä.
Kiimajärvi (Ekojärvi)
Maantiede
Järven rantaviiva on 1,9 kilometriä pitkä ja ranta on pääosin moreeni- ja kalliopohjaista metsämaastoa. Itärannalla on muutama loma-asunto, jonne johtaa tiet Mattilanmaalta Stromin suunnalta. Järvessä on yksi pieni saari.
Sierra Leonen asevoimat
Sierra Leonen asevoimat on Sierra Leonen asevoimat, jotka ovat vastuussa maan rajojen turvallisuudesta ja maan intressien puolustamisesta. Asevoimat perustettiin Sierra Leonen itsenäistyessä vuonna 1961. Sierra Leonen asevoimien henkilöstö koostuu tällä hetkellä noin 13 000 henkilöstä.
Elokuvakamera
Elokuvakameroiden tallennusnopeus on yleensä 24 kuvaa sekunnissa, joka on myös esitysstandardi elokuvateattereissa. Hidastuksia kuvatessa voidaan käyttää korkeampaa tallennusnopeutta, ja vastaavasti nopeutuksia kuvatessa matalampaa nopeutta.
GSM-R
GSM-R on rautatiekäyttöön tarkoitettu radioverkkostandardi. Sen käyttämät taajuusalueet ovat 876–880 MHz päätelaitteesta tukiasemalle lähetettäessä ja 921–925 MHz tukiasemalta vastaanotettaessa. Järjestelmä on osa ERTMS-hanketta.
Hermann Heinrich Gossen
Hermann Heinrich Gossen (7. syyskuuta 1810 Düren – 13. helmikuuta 1858 Köln) oli preussilainen kansantaloustieteilijä.
Branko Brnović
Ura valmentajana
Montenegron jalkapalloliitto ilmoitti joulukuussa 2015, ettei se jatka vuoden lopussa päättyvää sopimusta Brnovićin kanssa.
Vasile Tiță
Tiță osallistui Helsingin olympialaisten 1952 nyrkkeilyn keskisarjaan. Hän eteni aina finaaliin saakka voitettuaan ensin kaksi ottelua hylkäyksellä ja kolmannen ottelunsa tyrmättyään vastustajansa. Välierässä Tiță kaatoi Bulgarian Boris Nikolovin puhtaasti 3–0. Finaalissa Yhdysvaltain Floyd Patterson oli liian vahva tyrmäten Tițăn 42 sekunnissa.
Scutum (kilpi)
Sotilaat etenivät joskus scutumin suojissa aivan kiinni vihollisiin, estäen normaalipituisten miekkojen käytön. Tällöin legioonalaiset nostivat hieman kilpeä iskeäkseen lyhyellä miekalla vastustajaa. Scutumin reunat olivat pronssisia lujittaakseen kilpeä, ja reunojakin voitiin käyttää hyökkäävästi.
Raketti
Raketin toimintaperiaate
Rakettimoottori perustuu Newtonin kolmanteen lakiin, jonka mukaan voima aiheuttaa yhtä suuren vastavoiman. Tätä sanotaan voiman ja vastavoiman tai aktion ja reaktion laiksi. Arkielämässä tämä laki näkyy muun muassa täyteen puhalletussa ilmapallossa, joka päästetään vapaaksi. Pallo lähtee liikkeelle, koska sen suusta purkautuu kaasua ulos. Tyypillinen puhdas raketin tyyppinen reaktioilmiö on ampuma-aseen laukaistaessa syntyvä rekyyli. Ampuma-ase potkaisee tuntuvasti, vaikka lähtevän luodin massa on melko pieni. Arkisesti sanottuna, raketti voidaan kuvitella kaasuhiukkasia sarjatulena ampuvaksi aseeksi.
Raketin käyttökohteet
Huvikäytössä on ilotulitusraketti, joka on samankaltainen ruutiraketti, jollaisia käytettiin Kiinassa 2 200 vuotta sitten. Se on ohjaamaton laukaisun jälkeen ja räjäyttää moottorin sammuttua ilmaan viuhkan palavia rakeita, jotka muodostavat kuviota taivaalle.
Termiä raketti käytetään myös rakettimoottoreista, joita on lähinnä satelliiteissa ja avaruuslentokoneissa ja joita kutsutaan myös propulsio- eli työntövoimajärjestelmiksi. Sellaisia ovat kemialliset, sähköiset (ionipropulsio) ja ydinpropulsiojärjestelmät.
Frantz Kruger
Frantz Kruger (s. 22. toukokuuta 1975 Kempton Park, Etelä-Afrikka) on eteläafrikkalaislähtöinen suomalainen kiekonheittäjä. Krugerilla on hallussaan kiekonheiton sekä Afrikan että Suomen ennätys.
203 cm pitkän Krugerin suurimpia saavutuksia ovat pronssimitali Sydneyn kesäolympialaisissa vuonna 2000, Kansainyhteisön mestaruus 2002 Manchesterissa sekä Kansainyhteisön kisojen hopea 1998 Kuala Lumpurissa. Afrikan mestaruuden hän on voittanut kahdesti vuosina 1998 ja 2004. Junioreiden maailmanmestaruuden hän voitti 1994.
Hiljainen maailma
Hiljainen maailma (Le Monde du silence) on ranskalainen Oscarin voittanut dokumenttielokuva syvänmerensukelluksesta vuodelta 1956. Ohjaajina toimivat Jacques-Yves Cousteau ja Louis Malle. Elokuva oli yksi ensimmäistä, joissa käytettiin vedenalaiskuvausta värifilmillä. Se voitti Cannesin elokuvajuhlien Kultaisen palmun. ja oli toinen kahdesta dokumentista jotka ovat sen koskaan voittaneet.
Skins – liekeissä
Kolmas sukupolvi
Kolmannen sukupolven hahmoja ovat Franky, Rich, Mini, Liv, Nick, Alo, Matty ja Grace. Nick ja Matty ovat veljeksiä. Viides tuotantokausi alkaa Mean Girls -elokuvan tyylisesti kun Mini, Liv ja Grace alkavat juonia ja tekeytyvät Frankyn ystäviksi, mutta Mini haluaakin vain paljastaa Frankyn menneisyyden vanhassa koulussaan. Mini kutsuu Frankyn juhliinsa. Mini pyytää poikaystävänsä Nickin levittelemään noloja kuvia Frankystä ympäri koulua ja Franky päätyy jonnekin kentälle heilumaan aseen kanssa. Matty ihmettelee Frankyn käytöstä ja Franky pyytää Mattyä lähtemään. Kuitenkin Matty jää Frankyn luo puhumaan hänelle ja kehuu häntä kauniiksi ja Franky itkee. Viimein Matty lähtee ja Franky palaa kotiinsa, missä Grace odottaa häntä. Hän pyytää anteeksi ja lähtee. Franky lähtee kuitenkin Minin juhliin aseensa kanssa. Mini haukkuu Frankyä ja hän saa ajettua Frankyn ulos. Grace kuitenkin pitää Frankystä ja hän menee myös ulos ja törmää Richiin ja Alo'on. He lähtevät kolmisin Frankyn perään ja vievät hänet maauimalaan. Grace päättää jo olla mieluummin Frankyn, Alon ja Richin ystävä kuin Minin ja Livin.
Kuljettajaproteiini
Kuljettajaproteiini on proteiini, jonka avulla aineet kulkevat solukalvon ulkopuolelta sisään ja solukalvon ulkopuolelle. Proteiinien avulla aineiden kuljetus tapahtuu silloin, kun vähäisempi pitoinen aine siirtyy suurempi pitoiseen aineeseen. Päinvastaisissa tapauksissa aineen kulkeutuminen tapahtuu passiivisesti diffuusion kautta. Yksi kuljettajaproteiinityyppi on ionipumppu, jonka avulla kulkevat ionit, joilla on sähköinen varaus. Tietty kuljettajaproteiini kuljettaa tiettyjä molekyylejä. Kuljettajaproteiinityyppejä ovat ionipumppujen lisäksi kanavaproteiinit ja kantajaproteiinit. Kanavaproteiinit aktivoituvat tietyn ärsykkeen laukaisemina. Ne muodostavat solukalvoon aukon, jota myöten aineet pääsevät kulkemaan. Yhdellä kertaa solukalvon läpi voi kulkea useampia molekyylejä. Kantajaproteiinit toimivat siten, että niissä on erityisiä paikkoja, joihin siirrettävät molekyylit voivat kiinnittyä.
Kangerlussuaq
Ilmasto
Søndre Strømfjordin vuonon sisempi osa tunnetaan kasvimaantieteessä arktisena aroalueena, jossa on kesällä lämmintä ja varsinkin talvella sataa harvinaisen vähän. Yleensä tuulee koillisesta jäätiköltä, ja jäätikköiset vuoret, kuten Sukkertoppen, estävät monesti kosteiden, satavien ilmavirtausten tulon vuonon pohjukkaan. Vuonon pohjukassa on kesällä lämpimämpää, talvella kylmempää ja kuivempaa kuin rannikolla, esimerkiksi Maniitsoqissa tai Sisimiutissa. Tammikuun keskilämpötila on −19 °C, heinäkuun 11 °C ja vuoden sademäärä 129 mm. Vuoden keskilämpötila on −5,9 °C. Maa jäätyy 255 päivänä. Lumen syvyys tammikuussa on keskimäärin 11 cm niukkasateisen talven takia. Maaliskuussakin lunta on vain 13 cm. Vaikka lunta on vähän, sitä saattaa olla kesälläkin. Sumu on melko harvinaista, toisin kuin rannikolla. Yleensä tuuli on noin 3,6 m/s luokkaa, mutta joskus vuoden kuluessa on puuskaisia myrskyjä.
Moottoripyöräurheilu
Moottoripyöräurheilu on moottoripyörällä harjoitettavaa urheilua. Suurinta osaa moottoripyöräurheilun lajeista hallinnoi Kansainvälinen moottoripyöräliitto Fédération Internationale de Motocyclisme (FIM).
Volkswagen Transporter
Suomessa malli tunnetaan ensisijaisesti poliisiautoina.
Atlas (tietokone)
Tietokonetta valmistettiin kolme kappaletta täyttä versiota ja kolme pienemmän mittakaavan Atlas II:ta. Täydet versiot sijoitettiin Manchesteriin, Lontoon yliopistoon ja Harwelliin (Chilton).
Panathinaikos FC
Lähteet
Panathinaikos
Kasvojensiirto
Kasvojensiirto tai kasvosiirrännäinen on kirurginen leikkaus, jossa henkilön kasvot korvataan kuolleelta luovuttajalta siirrettävillä kasvoilla. Ensimmäinen osittainen kasvojensiirto tehtiin marraskuussa 2005 Isabella Dinoirelle. Ensimmäinen täydellinen kasvojensiirto tehtiin maaliskuussa 2010.
Seitsemän samuraita
Juoni
Maalaiskylän asukkaat saavat tietää, että rosvojoukko aikoo ryöstää heidät, kunhan uusi sato on puitu. Kylän vanhin ehdottaa samuraiden palkkaamista kylän turvaksi. Muutama kyläläinen lähetetään kaupunkiin värväämään kelvollisia ja halukkaita samuraita kylänsä turvaksi. He löytävät kokeneen mutta sotiin väsyneen Kambei Shimadan (Shimura). Shimadan johdolla värvätään vielä kuusi muuta samuraita, jotka saapuvat kylään johtamaan puolustusvalmisteluita. Puolustuksen rakentamisen ohella elokuva tutkii muun muassa maanviljelijöiden ja samuraiden suhdetta, maailman epäoikeudenmukaisuutta, sekä moraaleja. Elokuva huipentuu kylän ja samuraiden sekä rosvojoukon kesken käytävään eloonjäämistaisteluun.
Elokuva päättyy, kun kolme henkiin jäänyttä samuraita – Shimada, tämän vanha ystävä sekä oppipoika – katselevat kyläläisten viljanpuintia. Shimada toteaa:
Porsche 911
964-sarja (1989–1993)
Vuonna 1989 esiteltiin uusi 964-malli aikaisemman jo vanhentuneen 911-mallin tilalle. Virallisesta 964-nimestä huolimatta käytettiin markkinoinnissa edelleen mallinimeä 911. Edeltäjäänsä verrattuna sen osista 80 % oli kokonaan uusia. Puskureita lukuun ottamatta auto kuitenkin muistuttaa ulkonäöltään pitkälti edeltäjäänsä ja peruskori onkin ulkokuoreltaan identtinen. Suurimmat muutokset näkyivätkin auton tekniikassa. Uusia varusteita olivat muun muassa ABS-jarrut, ohjaustehostin ja turvatyyny. Käsivaihteiston rinnalle esiteltiin uusi nelinopeuksinen Tiptronic-automaattivaihteisto. Myös auton alusta ja jousitus oli kokonaan uusittu ja nyt pyöräntuennassa sovellettiin ensi kertaa McPherson-joustintukia. Moottorina käytettiin edelleen ilmajäähdytteistä bokseria, jonka iskutilavuus oli nyt kasvatettu 3,6 litraan (250 hv). Lisätehoa oli haettu kaksoissytytysjärjestelmällä, eli joka sylinterissä oli kaksi sytytystulppaa. Kaikissa moottoreissa oli myös katalysaattori, ja 964-versio olikin pienentyneiden päästöjensä ansiosta ensimmäinen Porsche, joka voitiin toimittaa kaikkiin maailman maihin samalla perusmoottorilla varustettuna.
Pistoolikotelo
Pistoolikotelo on kotelo, jonka tarkoituksena on suojata pistoolia kolhuilta ja lialta sekä mahdollistaa aseenkantaminen jättäen kädet vapaaksi. Lisäksi pistoolin vetämisen kotelosta tulisi olla mahdollisimman nopeaa. Pistoolikoteloita käyttävät viranomaisten ja sotilaiden lisäksi esimerkiksi urheiluampujat.
Kotelotyyppejä
Taskukoteloa käytetään kannettaessa pistoolia taskussa. Kotelo peittää aseen liipaisinkaaren estäen vahingonlaukauksen ja pitää aseen oikeassa asennossa vetoa varten.
Harry (Yhdistyneen kuningaskunnan prinssi)
Prinssi Harry, Sussexin herttua (koko nimeltään Henry Charles Albert David, s. 15. syyskuuta 1984 St. Maryn sairaala, Lontoo) on kuningas Charles III:n ja prinsessa Dianan nuorempi poika sekä Britannian entisen kuningattaren Elisabet II:n pojanpoika. Prinssi Harry on viidentenä kruununperimysjärjestyksessä veljensä prinssi Williamin ja tämän kolmen lapsen, prinssi Georgen, prinsessa Charlotten ja prinssi Louis’n, jälkeen.
Prinssi Harry vihittiin 19. toukokuuta 2018 yhdysvaltalaisen Meghan Marklen kanssa St. Georgen (Pyhän Yrjön) kappelissa Windsorin linnassa. Muutama tunti ennen häitä prinssi Harry nimitettiin Sussexin herttuaksi, Dumbartonin jaarliksi ja Kilkeelin paroniksi. Parin ensimmäinen lapsi Archie Harrison Mountbatten-Windsor syntyi 6. toukokuuta 2019.
Sotilasura
19. joulukuuta 2017 prinssi Harry korotettiin Captain General Royal Marine -arvoon, joka vastaan marsalkan arvoa ja nimeä. Tätä arvoa ovat aiemmin viimeksi kantaneet kuningas Yrjö VI vuosina 1936–1952 ja Edinburghin herttua Philip vuosina 1953–2017.
Matti Rantasila
Rantasila osallistui Sotainvalidien Veljesliiton ja reserviläisjärjestöjen toimintaan. Hän sai sotakamreerin arvonimen 1991.
Billy Crystal
Billy Crystal on juontanut Oscar-gaalan yhdeksän kertaa, mikä on toiseksi eniten gaalan historiassa. Crystalin edellä on Bob Hope 19 kerralla.
USS Paul Revere (APA-248)
Palvelus
Huollon jälkeen alus oli viidestä kuuteen kuukautta läntisellä Tyynellämerellä vieraillen muun muassa Subicinlahdella, Hong Kongissa ja Japanin satamissa. Vuonna 1963 aluksen tehtävä läntisellä Tyynellämerellä päättyi palaten koulutukseen.
Alexis Davis
Vapaaottelu
Davis siirtyi vapaaottelun pariin 2007 ja otteli eri organisaatioissa kahden vuoden verran. Hänen ensimmäinen otteli oli maanaistaan Sarah Kaufmania vastaan 7. huhtikuuta 2007, jolloin Davis hävisi kamppailun teknisellä tyrmäyksellä kolmannessa erässä. Hän otteli vielä kolme ottelua lisää samana vuonna. Toukokuussa Davis voitti Jody Wadsworth teknisellä tyrmäyksellä ensimmäisessä erässä, lokakuussa Tannaya Hantelmanin käsilukolla ensimmäisen erän alussa ja lopuksi joulukuussa hän voitti Valérie Létourneaun hajaäänin. 2008 Davis jatkoi voittoputkeaan kolmen ottelun verran. Hän voitti huhtikuussa Lizbeth Carreiron tuomariäänin, kesäkuussa Kate Royn käsilukolla ensimmäisessä erässä ja marraskuussa Margarita Kolmykovan takakuristuksella ensimmäisen erän alussa, joka käytiin myös höyhensarjassa. 2009 Davis kärsi ensimmäisen tappionsa sitten aloitettuaan vapaaottelu-uransa. Hän hävisi lukkopainin maailmanmestarille Tara LaRosalle teknisellä tyrmäyksellä, kun lääkäri päätti keskeyttää ottelun kolmannen erän lopussa.
Raging Wolf ja kääpiösarjan mestaruus (2009–2010)
Davis puolusti mestaruuttaan ensimmäisen kerran 8. toukokuuta 2010 Tonya Evingeria vastaan. RW 7: Mayhem In The Mist 3 -tapahtumassa käyty ottelu päättyi Davis voittoon takakuristuksella kolmannen erän alussa.
Invicta (2012–2013)
Toisessa ottelussaan hän kohtasi Shayna Baszlerin, jolle hän oli hävinnyt kaksikon ensimmäisen ottelun lähes kolme vuotta sitten. Tammikuussa 2013 käyty kamppailu päättyi edellisen ottelun tapaan Davisin voittoon takakuristuksella, mutta tällä kertaa kolmannen erän alussa. Ottelun molemmat ottelijat palkittiin myös Illan kamppailu bonuksella.
UFC (2013–)
12. helmikuuta 2013 UFC ilmoitti tehneensä sopimuksen Invicta ottelijoiden Alexis Davisin ja Sara McMannin kanssa. Davis otteli ensimmäisen kerran 15. kesäkuuta 2013 Rosi Sextonia vastaan UFC 161 -tapahtumassa. Hän otti samalla myös ensimmäisen voittonsa UFC:ssä tuomariäänin (29–28, 29–27, 29–28). Marraskuussa Davis kohtasi Liz Carmouche, joka oli aiemmin helmikuussa otellut kääpiösarjan mestaruudesta. Davis voitti kamppailun myös tuomariäänin (30–27, 30–27, 29–28). Helmikuussa 2014 Davis jatkoi voittokulkuaan UFC:ssä Jessica Eyeta vastaan, jonka hän voitti UFC 170 -tapahtumassa hajaäänin (28–29, 29–28, 29–28).
Siirtyminen kärpässarjaan (2017–2019)
UFC:n luotua naisten sarjaan uuden painoluokan Davis siirtyi tätä myöten painoluokkaa alemmaksi. Hän kohtasi toistamiseen Liz Carmouche, jonka Davis oli jo aiemmin voittanut kääpiösarjassa. Joulukuussa 2017 käyty kamppailu päättyi Davisin voittoon hajaäänin (29-28, 28-29, 29-28).
Ljuba Welitsch
Ljuba Welitsch (oik. Veličkova;, 1. huhtikuuta 1913 Borissovo – 2. syyskuuta 1996 Wien) oli bulgarialainen oopperalaulaja, äänialaltaan sopraano.
Tandefelt
Suvusta tuli aatelinen, kun Uudenmaan ja Hämeenlinnan rakuunarykmentin ratsumestari Arvid Henrikinpoika aateloitiin 20. elokuuta 1650. Hampaiden menettäminen Leipzigin taistelussa antoi aiheen sukunimelle Tandefelt ("hammaskenttä") ja suvun vaakunalle. Suku merkittiin aatelishuoneeseen 1655 numerolla 651.
Kielletyt leikit (vuoden 1997 elokuva)
Kielletyt leikit (Inventing the Abbotts) on yhdysvaltalainen elokuva vuodelta 1997. Sen on ohjannut irlantilainen Pat O'Connor. Elokuva sijoittuu pikkukaupunkiin 1950-luvulle. Elokuva perustuu Sue Millerin novelliin. Se kertoo kahdesta perheestä, Holtista ja Abbotteista, joiden kohtalot kietoutuvat toisiinsa petosten ja väärinymmärrysten kautta. Pääosassa Holtin veljeksinä ovat Billy Crudup ja Joaquin Phoenix.
Autolykos
Autolykos oli erityisen tunnettu taitavana varkaana — tuon syntymälahjan hän oli saanut isältään, varkaiden jumalalta. Hän osasi kääntää asiat päälaelleen — puhua "valkean mustaksi ja mustan valkeaksi".
Autolykoksella oli useita poikia, jotka olivat taitavia varkaita, sekä tytär Polymede.
Kupla (televisiosarja)
Kupla (Soap) on yhdysvaltalainen tilannekomediasarja, jota tehtiin vuosina 1977–1981. Suomessa MTV aloitti sarjan esitykset 1980. Sarja parodioi perinteisiä saippuaoopperoita ja iltapäiväsarjoja, joten sen tapahtumat saivat hulvattomia ja eriskummallisia käänteitä, joita edustivat esimerkiksi muistinmenetys, ufojen tekemä sieppaus, murha ja kidnappaus. Suomessa tilanne oli sikäli erikoinen, että saippuasarjan lajityyppi oli maassa tuntematon siinä vaiheessa kun sitä parodioiva Kupla tuli ohjelmistoon.
Suomessa Kuplan uusintoja esitettiin viimeksi 2000-luvun alussa Subtv:llä ja sitä edeltäneellä TVTV!-kanavalla. Sarja esitettiin uudestaan myös Yle Teemalla vuosina 2008–2009.
Olavi Merinen
Merinen kirjoitti kaksi romaania, yhden nuorten kirjan, useita radiokuunnelmia ja pakinoita. Hän oli lisäksi teatterin, kuvaamataiteiden ja musiikin harrastaja.
Pussisaukko
Ravinto
Pussisaukon ravintoa ovat kalat, sammakot, äyriäiset ja muut vesieläimet.
Kari Hämäläinen
Kari Hämäläinen (s. 28. huhtikuuta 1967) on suomalainen taloustieteilijä. Hän toimii johtavana tutkijana Valtion taloudellisessa tutkimuskeskuksessa (VATT). Aiemmin Hämäläinen on työskennellyt muun muassa Palkansaajien tutkimuslaitoksessa, taloustieteen vt. professorina Helsingin kauppakorkeakoulussa, valtioneuvoston kansliassa, Elinkeinoelämän tutkimuslaitoksessa, Jyväskylän yliopistossa sekä VATT:ssa johtavana ekonomistina ja tutkimusjohtajana. Hämäläinen on erikoistunut työmarkkinoiden ja työvoimapolitiikan kysymyksiin. Hän on Jyväskylän yliopiston dosentti.
Katalaaninkielinen Wikipedia
thumb|150px|Katalaaninkielisen Wikipedian logo
Mesimarja
Käyttö ravintona
Mesimarjan marjat sisältävät yli kahtasataa aromiainetta, joista tärkein on mesifuraani (C7H10O3, CAS-numero 4077-47-8).
Stede Bonnet
Cape Fear -joen taistelu
Taistelun ratkaisi lopulta nousuvesi, joka nosti Rhettin sluupit irti jättäen Royal Jamesin kiinni. Bonnet joutui avuttomana seuraamaan kun vihollisalukset korjasivat vaurionsa ja lähestyivät hänen halvaantunutta alustaan. Laivanvaltaustilanteessa Bonnetin miehillä olisi vastassaan ylivoima kolme yhtä vastaan eli lähes toivoton. Bonnet käski tykkimies George Rossia räjäyttämään Royal Jamesin ruutivaraston. Ross ilmeisesti yrittikin tätä, mutta muu miehistö oli toista mieltä ja he nostivat antautumislipun. Rhett pidätti merirosvot ja palasi Charlestoniin lokakuun 3. päivä.
Tero Suominen
Ura
Suominen on edustanut poikamaajoukkueita sekä nuorten maajoukkuetta kumpaakin kolmesti. Hänet valittiin Veikkausliigan legendaksi vuonna 2011.
Neitoperho (vuoden 1997 elokuva)
Vastaanotto
Klemola palkittiin roolisuorituksestaan Jussi-patsaalla. Elokuva valittiin muun muassa Venetsian elokuvajuhlien ohjelmistoon 1997.
Sampola
Sampola voi tarkoittaa ainakin seuraavia:
Västerlandet
Västerlandet on saari Porkkalanselän itäosassa, Inkoon kunnan alueella. Saari on osa Sommarnin saariryhmää, johon kuuluu myös Sommarn, Blekan ja Norrklobben. Karttakoordinaatit: P:6646225 I:346542
Ime Udoka
Udoka pelasi urallaan muun muassa NBA:ssa, NBA:n kehityssarjassa ja Espanjan pääsarjassa. Maajoukkuetasolla Udoka edusti Nigeriaa, jonka pelaajana hän voitti kahdesti pronssia maanosan mestaruuskilpailuista ja osallistui vuoden 2006 MM-kilpailuihin.
Valmennusura
Vuonna 2012 Udoka siirtyi NBA-joukkue San Antonio Spursin apuvalmentajaksi. Hän voitti Spursissa NBA:n mestaruuden vuonna 2014. Ensimmäisen päävalmentajapestinsä hän sai Boston Celticsiin kaudelle 2021–2022, ja joukkue ylsi tuolloin loppuotteluihin ensi kertaa 12 vuoteen.
Tosca
Tosca on Giacomo Puccinin säveltämä ooppera, joka sijoittuu vuoden 1800 Roomaan. Oopperan ensi-illassa vuonna 1900 Toscaa esitti Hariclea Darclée, Cavaradossia Emilio De Marchi ja Scarpiaa Eugenio Giraldoni. Esityksen johti Leopole Mugnone. Tosca on koko oopperakirjallisuuden suosituimpia teoksia.
Victorien Sardoun La Tosca
La Toscassa Sardou sekoittaa todellisen historian ja fiktion. Oopperan historiallinen tausta liittyy Napoleonin toiseen Italian-sotaretkeen, Napoleonin vastaiseen allianssiin, Italian jakoon pieniin valtioihin ja Marengon taisteluun 14. kesäkuuta 1800.
Sivuroolit
Toscan nimirooli on ollut kautta aikojen yksi kuuluisimpia sopraanorooleja. Todennäköisesti kuuluisin Tosca oli Maria Callas, jonka verevä tulkinta kuuluu oopperahistorian ikimuistoisimpiin. Muita kuuluisia Toscia ovat olleet muun muassa Maria Jeritza, Claudia Muzio, Renata Tebaldi, Birgit Nilsson, Zinka Milanov, Leontyne Price ja Eva Marton. Cavaradossi on tenorille kiitollinen rooli, sillä sen kaksi aariaa kuuluvat oopperakirjallisuuden suosituimpiin. Cavaradossin kuuluisia esittäjiä ovat olleet Enrico Caruso, Beniamino Gigli, Luciano Pavarotti, Giuseppe Di Stefano, Jussi Björling, Franco Corelli, José Carreras ja Plácido Domingo. Scarpian rooli on pahuudessaan herkullinen dramaattisille baritoneille. Kuuluisin Scarpia oli Tito Gobbi, joka esiintyi Toscassa usein Maria Callasin kanssa. Muita kuuluisia roolin esittäjiä ovat olleet mm. Antonio Scotti, Ettore Bastianini, Piero Cappucilli, Giuseppe Taddei, Ingvar Wixell, Renato Bruson, Ruggero Raimondi, ja Bryn Terfel. Kantaesityksessä Scarpian roolin laulanut Eugenio Giraldoni vieraili Scarpiana myös Suomalaisessa Oopperassa toukokuussa 1922, ja jäi Suomeen opettamaan laulua. Hän kuoli 24.6.1924 Terijoella, hänet on haudattu Helsingin ortodoksiselle hautausmaalle.
Tapio Kaitaharju
Kaitaharju aloitti kirjallisen uransa kirjoittamalla pakinoita Kouvolan Sanomiin nimimerkillä Antinpoika. Omia kirjoja hän alkoi julkaista 1970-luvulta alkaen. Kaitaharju käsitteli kirjoissaan muun muassa ihmisen ja luonnon välistä suhdetta sekä rajatietoon liittyviä aiheita. Keskeisiä aiheita olivat yhteys henkimaailmaan ja luonnonhenkiin. Kaitaharju toimi henki- ja kaukoparantajana.
Ojajärvi (Sastamala)
Maantiede
Järven rantaviiva on 1,1 kilometriä pitkä, ja ranta on pääosin moreeni- ja kalliopohjaista metsämaastoa. Pitkän järven päät ovat suota. Rantoja ei ole rakennettu, eikä sinne johda tietä.
Robert I (Dreux)
Robert I Suuri (ransk. Robert Ier de Dreux dit le Grand) (n. 1123 – 11. lokakuuta 1188) oli Dreux’n kreivi ja Ranskan kuninkaan Ludvig VI:n ja hänen puolisonsa Savoijin Adèlaiden viides poika.
Luettelo Suomen virallisen singlelistan ykkösistä vuonna 1999
Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 1999.
Plymouth (täsmennyssivu)
Plymouth voi tarkoittaa seuraavia:
Daniel Erlandsson
Aikaisemmin Daniel on soittanut muissakin yhtyeissä kuten In Flames (albumi Subterranean), Eucharist, Liers in Wait, Diabolique, Armageddon ja The End. Danielin isoveli Adrian Erlandsson soittaa At The Gatesissa ja on entinen Cradle of Filthin rumpali. Molemmat syntyivät ja varttuivat yhdessä Ruotsissa ja aloittivat rumpujen soiton aikaisessa iässä. Danielin kommentti Arch Enemyn kotisivuilta: "Meillä oli tapana jammailla vanhempiemme kellarissa, ensin Adrian, ja sitten vähän myöhemmin minä. Ilman häntä en varmaan edes soittaisi nykyään."
Asetoni
Asetoni on erittäin heikko happo ja sen happovakion kymmenkantainen negatiivinen logaritmi pKa=19,3. Happamuus johtuu resonanssin stabiloimasta konjugaattiemäksestä. Toisessa resonanssimuodossa elektronegatiivinen happiatomi stabiloi negatiivisen varauksen. thumb|Asetonin konjugaattiemäksen resonanssimuodot thumb|Asetonia lasipullossa
Anders Gärderud
Myöhemmin Gärderud on toiminut muun muassa Norjan suunnistusmaajoukkueen valmentajana. Vuonna 2014 hän valmentaa suomalaista maailmanmestaria Mårten Boströmiä. Tämän lisäksi hän toiminut SVT:n yleisurheilu- ja suunnistusasiantuntijana.
Punainen Wien
Itävalta-Unkarin kaksoismonarkia oli kärsinyt tappion ensimmäisessä maailmansodassa, jonka jälkeen keisarikunta hajosi. Itävallan pääkaupunki Wien oli köyhä kaupunki, jonka asukkailla oli pulaa kaikesta. Sosialidemokraatit saavuttivat Wienissä vaalivoiton ensimmäisissä vapaissa vaaleissa vuonna 1919. Avoimesti sosialismia tuolloin ajaneet sosialidemokraatit alkoivat toteuttaa sosiaalisia uudistuksia kaupungissa. Wien säilyi “punaisena kaupunkina” vuoteen 1934 asti muun maan oikeistolaisuudesta huolimatta. Uudistukset tunnetaan lähinnä asuntopolitiikasta. Wienissä rakennettiin useita vuokrataloja, joista tunnetuimpia ovat Karl-Marx-Hof -vuokratalokompleksi. Sosiaalisten uudistusten tarkoituksena oli rakentaa “uusi ihminen” tulevaa sosialistista yhteiskuntaa varten. Asuntopolitiikan lisäksi panostettiin myös esimerkiksi terveyspalveluihin, kulttuuriin ja koulutukseen. Wieniä pyrittiin rakentamaan asukaslähtöisesti.
Vaikutus
Wien on vuokra-asuntojen määrällä Euroopan kärjessä. Wienissä enemmistö asuu vuokrasäädellyissä asunnoissa.
Funktionaalinen lääketiede
Toiminnalliset somaattiset oireyhtymät
Funktionaalisen lääketieteen hoidoissa mielenkiinto kohdistuu toiminnallisiin somaattisiin oireyhtymiin. Toiminnallisiksi somaattisiksi oireyhtymiksi luetaan esimerkiksi fibromyalgia, krooninen väsymysoireyhtymä ja ärtyvän suolen oireyhtymä.
Toiminnan harjoittaminen Suomessa
Sosiaali- ja terveysministeriö on määritellyt viralliseen terveydenhuoltoon kuulumattomat hoitomuodot vaihtoehtohoidoiksi. Valviran toimivalta ei ulotu terveydenhuollon ammattihenkilöiden toimimiseen muissa tehtävissä, kuten ns. vaihtoehtohoitojen antajina tai tarjoajina. Näin ollen viranomaiset eivät juuri valvo funktionaalisen lääketieteen harjoittajien toimintaa Suomessa. STM:n tavoitteena on lähitulevaisuudessa selkeyttää ja lisätä vaihtoehtohoitoihin liittyvää lainsäädäntöä.
Suomessa toimii Funktionaalisen lääketieteen yhdistys FLY ry, joka on perustettu vuonna 2001. Yhdistys määrittelee tehtäväkseen levittää asiallista tietoa terveysongelmien luonnonmukaisista hoitovaihtoehdoista ja edistää ennaltaehkäisevää terveydenhoitoa. Vaihtoehtohoitoja koskevissa ongelmissa voi ottaa yhteyttä Kilpailu- ja kuluttajavirastoon. Kuluttajalainsäädännön lisäksi vaihtoehtohoitoja koskevat muun muassa vahingonkorvauslainsäädäntö ja rikoslaki. Ravintolisävalmisteet kuuluvat elintarvikelain piiriin, ja niitä valvoo Ruokavirasto.
Sonia Gandhi
Tausta ja yksityiselämä
Sonia syntyi Lusianan kylässä, lähellä Vicenzan kaupunkia, Venetossa, Italiassa vuonna 1946 roomalaiskatolilaiseen perheeseen. Hänen vanhempansa olivat Stefano Maino ja Paola Predebon, ja Sonialla oli kaksi sisarusta. Isä Stefano taisteli toisessa maailmansodassa ja sodan päätyttyä perhe muutti Torinon liepeille. .
Wound Creations
Kappaleet
Bonuskappale ”Metamorphosis” lisättiin, kun levy julkaistiin uudelleen levy-yhtiö Spikefarm Recordsin kautta.
Kehitysbiologia
Kehitysbiologia on eliöiden yksilönkehitystä sekä kasvua tutkiva biologian haara. Sen tutkimusalueeseen kuuluu eliön kehitys sukusolusta täysikasvuiseksi, sekä eliön eri osien kehitys sekä erilaistuminen.
Malliorganismit
Uudeksi tulokkaaksi on nousemassa kaloista seeprakala (Danio rerio). Edut ovat pitkälti samat kuin sammakolla. Lisäksi seeprakala on noussut yhdeksi geneettisen tutkimuksen malliorganismeista.
Stronger Than Ever
Stronger Than Ever on saksalaisen Heavy Metal-yhtye Grave Diggerin neljäs albumi, joka julkaistiin 1. joulukuuta 1986.
Uusi ihminen
Päähenkilö on köyhän perheen vanhin tyttö, 17-vuotias Gertrud. Äidin kuoltua kunnan viranomaiset päättävät sijoittaa lapset kasvateiksi, mutta Gertrud on liian vanha ja sijoitetaan nuorten naisten työkotiin Odenslundiin. Työkodista vapauteen pääsemisen edellytyksenä on sterilointi, jotta kunnalle ei tulisi lisää elätettäviä. Gertrud on ensin halukas sterilisoitavaksi, mutta alkaa vastustaa käytäntöä. Hän tulee raskaaksi talonmiehelle, joka ei halua ottaa vastuuta lapsesta. Gertrud päätyy lopulta psykiatriseen sairaalaan.
Elokuva perustuu löyhästi käsikirjoittaja Kjell Sundstedtin äidin ja tämän sisarusten kohtaloon.
Maloninitriili
Maloninitriili on orgaaninen yhdiste (nitriili), joka on huoneenlämmössä (20 °C) olomuodoltaan väritöntä kiteistä ainetta tai valkoista jauhetta. Sen kemiallinen kaava on C3H2N2 ja rakennekaava on CNCH2CN. Maloninitriilista käytetään myös nimityksiä propaanidinitriili, malonihappodinitriili, syanoasetonitriili ja metyleenidinitriili.
Hugo Magnus (Vermandois)
Ristiretkeilijä
Vuoden 1096 alkupuolella Hugo ja hänen veljensä kuningas Filip aloittivat keskustelun ristiretkestä, olivathan Clermontin kirkolliskokouksen uutiset jo ehtineet Pariisiin saakka. Filip itse ei voinut osallistua ristiretkeen, sillä paavi oli julistanut hänet pannaan. Historiallisten tarinoiden mukaan Hugo teki päätöksensä ristiretkeen osallistumisesta 11. helmikuuta 1096 nähdyn kuunpimennyksen vaikutuksesta.
Hans-Ulrich Rudel
Lentotoiminta toisessa maailmansodassa
Hans-Ulrich Rudel lensi toisessa maailmansodassa 2 530 taistelulentoa pääasiassa itärintamalla. Rudel käytti pääosin Stuka-syöksypommittajaa, mutta lensi myös maataistelukoneilla. Sodan lopussa hän ehti ohjata myös Focke-Wulf Fw 190 -koneen maataisteluversiota. Ju 87:llä hän suoritti 2 100 taistelulentoa ja Fw 190:llä 430.
Massaluku
Massaluku (tunnus A) on atomin ytimessä olevien nukleonien lukumäärä eli protonien ja neutronien lukumäärien summa. Massaluku ilmoitetaan alkuaineen nimen jälkeen tai merkitään yläindeksillä kemiallisen merkin vasemmalle puolelle. Esimerkiksi hiili-12:n (12C) massaluku on 12 ja sillä on 6 protonia sekä 6 neutronia.
Shirehevonen
Ominaisuudet
Shirellä on uskomaton vetokyky: se voi vetää jopa viiden tonnin painoisia kuormia. Teollistumisen seurauksena tarve isoille, raskaille vetohevosille kuitenkin alkoi vähentyä. Traktorien yleistyessä 1960-luvun alussa shirehevosten määrä väheni uhkaavasti, mutta kehityssuunta muuttui pikkuhiljaa kantakirjan avaamisen satavuotisjuhlien (1978) jälkeen.
Tuukka Pulliainen
Seuraura
Huhtikuussa 2003 Pulliainen teki sopimuksen TPS:n kanssa. Kaudella 2003–2004 hän jäi vähälle peliajalle TPS:ssä pelaten vain kaksi SM-liigaottelua. Pulliainen palasi lokakuussa 2003 takaisin TuToon. Hänen sopimuksensa oli aluksi mallia "toistaiseksi", mutta Pulliainen pelasi TuTossa lähes koko kauden. Hän pelasi kauden aikana Mestistä myös neljän ottelun verran alle 20-vuotiaiden maajoukkueessa 1+2=3. Kaudella 2004–2005 Pulliainen ei pelannut otteluakaan SM-liigassa. Syksyllä 2004 hän pelasi vuokralla Mestiksen nousijajoukkue Jokipojissa yhteensä 12 ottelun ajan johon siirtyi alkukauden joukkueestaan TPS:n A-junioreista. Marraskuussa 2004 Pulliainen palasi takaisin TuToon. Hän tuli seuraan loppukauden kestäneellä vuokrasopimuksella. Pulliainen teki vuoden mittaisen jatkosopimuksen TPS:n kanssa huhtikuussa 2005.
Kaudella 2005–2006 Pulliainen murtautui TPS:n SM-liigakokoonpanoon. Hän pelasi tulokaskaudellaan kaikki 56 runkosarjan ottelua ja teki niissä tehot 6+5=11. Pulliainen avasi maalitilinsä SM-liigassa kahdella osumalla 6. lokakuuta 2005 vieraissa Kalevan Palloa vastaan. Tammikuussa 2006 hän teki kahden vuoden jatkosopimuksen TPS:n kanssa. Pulliainen teki kaudella 2006–2007 46 ottelussa tehot 1+1=2. Hän ei kuitenkaan pelannut TPS:ssä toista sopimuskauttaan 2007–2008, kun Pulliainen ja TPS purkivat sopimuksensa elokuussa 2007. Syynä oli se, ettei Pulliainen saanut TPS:stä sopivaa roolia. Hän pelasi kautensa ES Weißwasserin riveissä, Saksan toiseksi korkeimmalla sarjatasolla, 2. Bundesligassa.
Nurnaningsih
Elämäkerta
Myöhemmin Nurnaningsih vaelsi Indonesian saaristossa kaksitoista vuotta ja teki sekalaisia hanttihommia piirtäjänä, lavaesiintyjänä, englanninopettajana, ompelijana ja laulajana, kuuden vuoden ajan jopa jalkapallomaalivahtina. Hän palasi näyttelijäksi vuonna 1968 ja osallistui pienessä roolissa elokuviin Djakarta, Hongkong ja Macao. Useiden pienempien roolien jälkeen hän tähditti Seribu Janji Kumenanti -elokuvaa vuonna 1972. Hän jatkoi roolien ottamista vielä 1980-luvulla.
Byxbegär
Kirjaan liittyvät syytökset
Vuonna 2000 Uppsalan yliopiston professori emerita Ingeborg Nordin Hennel väitti, että Rosenberg oli kopioinut teokseen sanatarkasti kahden muun tutkijan tekstiä tätä kertomatta. Viisi vuotta myöhemmin politiikan tutkija Johan Tralau otti asian esille sanoi, että opiskelija olisi hylätty tällaisesta plagioinnista. Tralaun mukaan yliopistossa feministinen sukupuolipolitiikka on ohittanut akateemisuuden vaatimukset. Tralau osoitti Rosenbergin tekstejä, joissa lähdekirja oli mainittu mutta Tralaun mukaan niin, että lukija ei ymmärrä katkelman olevan suoraan toisesta kirjasta.
Jay Warren
Jay Calvin Warren (s. 29. heinäkuuta 1956) on pitcairnilainen poliitikko, joka valittiin saaren pormestariksi 15. joulukuuta 2004. Hänen edeltäjänsä oli Brenda Christian.
Maider Tellería
Maider Tellería Goñi (s. 14. heinäkuuta 1973 San Sebastián) on espanjalainen maahockeypelaaja ja olympiavoittaja. Hän pelasi Espanjan olympiakultaa voittaneessa maajoukkueessa Barcelonassa 1992. Hän pelasi myös kolmissa seuraavissa olympialaisissa: Atlantan olympialaisissa 1996 Espanja jäi kahdeksan joukkueen turnauksessa viimeiseksi, Sydneyssa 2000 tuloksena oli neljäs sija ja Ateenassa 2004 Espanja oli kymmenestä joukkueesta viimeinen. Tellería pelasi myös maailmanmestaruuskilpailuissa vuonna 1994 ja 2002 sekä Champions Trophyssa vuosina 1995 ja 2001.
Seppo Hovinen
Hovinen lähti yhtenä suurimmista ennakkosuosikeista 1976 Montrealin olympialaisiin, sillä hän oli aikaisemmin samana vuonna heittänyt kuudessa kilpailussa yli 90 metriä, parhaimmillaan Helsingissä 23. kesäkuuta oman ennätyksensä 93,54. Olympialaisissa hän heitti karsinnassa tuloksen 89,76, mutta jäi finaalissa sijalle seitsemän tuloksella 84,26.
Sotilasarvot Suomen puolustusvoimissa
thumb|right|Alikersantin arvomerkki varusmiehellä. Sotilasarvo osoittaa sotilaiden keskinäistä esimiesasemaa sekä sotilaan virka-asemaa, koulutusta, kokemusta ja tehtävää palvelusarvon rinnalla. Sotilasarvot vaihtelevat maasta ja aikakaudesta toiseen, mutta yleensä voidaan erottaa kolme ryhmää: miehistö, aliupseerit ja upseerit.
Sotilas- ja palvelusarvon liitteet ja lyhenteet
Vakinaisesta tai määräaikaisesta palveluksesta eronneen sotilaan sotilas- ja palvelusarvojen jäljessä käytetään lyhennettä evp (eronnut vakinaisesta palveluksesta). Sotilaasta, joka ei ole palvellut puolustusvoimien tai rajavartiolaitoksen virassa, käytetään sotilasarvon jäljessä lyhennettä res (reservissä, reservin sotilasarvo). Sopimussotilaista, jotka ovat eronneet vakinaisesta palveluksesta, käytetään sotilasarvon jäljessä lyhennettä res (reservissä, reservin sotilasarvo).
Arvomerkit Suomen puolustusvoimissa
Puolustusvoimissa sotilasarvoja merkitään arvomerkkikulmilla ("natsoilla"), heraldisilla ruusuilla ("ruusukkeilla") tai heraldisilla leijonilla. Kulmia käytetään miehistön ja aliupseerien arvomerkeissä, ruusuja komppania- ja esiupseereilla, ja leijonia kenraalikunnan arvomerkeissä. Merivoimissa sekä maavoimien hihalaatoissa käytetään myös eripaksuisia kaluunanauhoja.
Toimi- ja opistoupseerit
Toimiupseerit suorittivat Päällystöopistossa toimiupseerin virkatutkinnon ja aloittivat uransa ylikersantteina. Koulutuksen myötä (Päällystöopiston II-vaihe ja luutnanttikurssi) heillä oli mahdollisuus suorittaa toimiupseerin, myöhemmin opistoupseerin, ylempi virkatutkinto ja yletä aina kapteenin sotilasarvoon. 1990-luvun alkupuolella koulutusta uudistettiin, ja uudet opistoupseerit aloittivat vääpeleinä ja myöhemmiltä vuosikursseilta valmistuessaan vänrikkeinä. Eräät vanhat opistoupseerit, jotka eivät suorittaneet opistoupseerin jatkotutkinnon II vaihetta, palvelivat kuitenkin sotilasmestarin arvossa aina 2000-luvulle saakka. Upseerikoulutuksen uudistuksen myötä vänrikin ja sotilasmestarin arvoissa palvelleet opistoupseerit ylennettiin luutnanteiksi viimeistään vuoden 2005 aikana.
Erikoistapaukset
Ylirajajääkäri on rajajääkärin ohella Rajavartiolaitoksessa asevelvollisuuttaan suorittavan tai naisten vapaaehtoisessa asepalveluksessa olevan sotilasarvo (Taspres asetus 637/2005 8§). Reservissä tai varareservissä oleva rajajääkäri ylennetään miehistön sotilasarvojen ylentämiskäytäntöjen mukaisesti ylirajajääkäriksi, ei korpraaliksi tai ylimatruusiksi.
Raudanvesi
Maantietoa
Järvessä on laskettu olevan 27 saarta. Niiden yhteispinta-ala on viisi hehtaaria, mikä on noin 0,5 % järven kokonaispinta-alasta. Saarista 24 yli aarin ja loput kolme ovat alle aarin kokoisia. Pohjoisrannassa Huilunniemen edustalla sijaitsee niistä Huilunsaaret, joita on kuusi. Kaakossa Sokoniemen jatkeena ovat Lehtosaaret, joita on kaikkiaan 13. Yksittäisinä saarina ovat Antinsaari järven kaakkoispäässä sekä Lapinsaari ja Koirasaari järven luoteispäässä.
Fahrenheit 9/11
Kantaaottavuus
Moore on avoimesti myöntänyt tehneensä elokuvan Bushin kampeamiseksi vallasta. Sunday Herald -lehden haastattelussa Moore sanoi lisäksi hyväksyvänsä elokuvansa levittämisen vertaisverkoissa. Hänen mukaansa on vain sitä parempi, mitä useammat näkevät elokuvan.
Katri Raik
Politiikka
Vuoden 2013 kunnallisvaaleissa Raik valittiin sosiaalidemokraattien listoilta Narvan kaupunginvaltuustoon. Hän pyrki vuonna 2017 Narvan kaupunginjohtajaksi, mutta ei tullut valituksi.
Piispanvala
Piispanvala on joidenkin kristillisten kirkkojen käyttämä osa piispan virkaan vihkimisen kaavaa.
Tärkeä näkökohta tässä toimituksessa - kuten kaikissa kirkollisissa - on se, että vihittävä lukee kaiken käsikirjasta. Tämä siksi, että toimituskaavojen ulkoa opetteleminen katsotaan papiston jäsenelle sopimattomaksi ylpeilyksi, ja nöyryyden näytteenä kaikki luetaan kirjasta. Siksi diakoniksi ja papiksi vihkimisen lopuksi piispa ojentaa vihitylle avoimen papin käsikirjan.
Celia Corres
Celia Corres Giner (s. 22. tammikuuta 1964 Terrassa) on espanjalainen maahockeypelaaja ja olympiavoittaja. Hän pelasi Espanjan olympiakultaa voittaneessa maajoukkueessa Barcelonassa 1992.
Liikunta
Käsitteistö
Luontaiseksi mikroliikunnaksi kutsutaan tahattomia kehon liikkeitä, kuten asennon vaihtoja paikallaan ollessa tai käsien liikuttamista puheen mukana. Nuorilla sitä esiintyy enemmän kuin vanhoilla.
Merkitys yksilölle ja yhteiskunnalle
Liikunta tuottaa monelle iloa ja nautintoa sekä parantaa väestön kuntoa. Liikunnan harrastamisella on havaittu olevan myös merkittäviä välillisiä hyötyjä. Liikunta ylläpitää esimerkiksi toimintakykyä ja edistää itsenäistä suoriutumista etenkin elämän loppupuolella. Työiässä harjoitetun liiallisen liikunnan on havaittu kuitenkin lisäävän eläkeikäisten ennenaikaisen raihnaistumisen riskiä.
Liikunnalla on myös positiivisia vaikutuksia terveyteen. Liikuntavamma on toisaalta Suomen yleisin tapaturma ja liiallinen liikunta lisää monien sairauksien riskiä.
Liikuntasuositukset
Suomen kansallisessa suosituksessa liikunnan määräksi ilmoitetaan vähintään 1–2 tuntia viikossa monipuolisesti ja ikään sopivalla tavalla. Varhaisvuosien suositukseksi ilmoitetaan 3 tuntia, joka sisältää myös niin sanotun kevyen liikunnan.
Liikunta Suomen lainsäädännössä
Liikuntalaissa liikunta on määritelty tarkoittamaan kaikkea omatoimista ja järjestettyä liikunta- ja urheilutoimintaa paitsi huippu-urheilua.
Honda FCX
Honda FCX on Hondan valmistama vetyajoneuvo. Sen sanotaan olevan täysin äänetön.
Aiheesta muualla
fa:هوندا اف‌سی‌ایکس چاریتی
Kolmiulotteinen mallinnus
Mallinnusmenetelmiä
CAD-mallinnus on oikean kappaleen mekaanista suunnittelua kun taas polygonipohjaisia malleja tehdään tehdään tietokonegrafiikkaa varten ja menetelmät sekä tulokset eroavat. Samoin lääketieteelliseen esitykseen käytettävä mallinnus käyttää eri menetelmiä ja periaatteita kuten vokseleita.
Heathrow’n lentoasema
Heathrow’n omistaa espanjalaisen Grupo Ferrovialin omistama BAA plc (entinen British Airports Authority). BAA:lle kuuluu myös kuusi muuta lentoasemaa: Gatwick, Stansted, Glasgow, Edinburgh, Aberdeen ja Southampton. Monopoliaseman vuoksi Civil Aviation Authority valvoo tiukasti lentoasemien maksuja. Huhtikuussa 2003 lentoasema veloitti keskimäärin 6,13 puntaa matkustajaa kohden.
Valtatie (J. Karjalaisen albumi)
Vastaanotto
Soundin Antti Marttinen antoi albumille neljä tähteä. Hänen mukaansa kappaleet "tulevat tutuiksi kertakuulemalta, mutta ne ovat vahvaa tekoa, eikä niihin kyllästy".
Heathrow’n lentoasema
Historia
Terminaali 4 avattiin vuonna 1986 ja siitä tuli juuri yksityistetyn British Airwaysin kotikenttä. Vuonna 1987 hallitus yksityisti British Airports Authorityn ja antoi sille seitsemän lentoasemaa, Heathrow’n mukaan lukien.
Rajageminaatio
Rajakahdennuksen esiintyminen vaihtelee, mutta se on säännöllisintä seuraavissa sananmuototyypeissä:
Teistinen evolutionismi
Esimerkiksi Francis Collins on edistänyt teististä evolutionismia, josta hän käyttää nimitystä ”BioLogos”.
Tohmajärvi (järvi)
Maantietoa
Järvellä on kuusi saarta. Luontaisia saaria on neljä, joista etelärannan tuntumassa on halkaisijaltaan kuusikymmenmetrinen Samulisaari. Pohjoisrannassa sijaitsee ruoppaamalla katkaistu 350 metriä pitkä Selkäsaari. Niemen nimi on Turosaari.
Historiaa
Tohmajärvellä tehtiin järvenlasku ensimmäiseksi Kannusjärvellä vuonna 1759, jonka tulos maanviljelyn kannalta oli pettymys. Siitä huolimatta Tohmajärven järvenlaskua olettiin suunnitella. Kruununvoudin Walleniuksen aloitteesta, joka jätettiin harkittavaksi vuonna 1773, toteutettiin ensimmäinen järvenlasku. Siihen osallistuivat Jouhkolan, Akkalan, Littilän, Ertolan ja Kemien kylien maatalot. Siinä perattiin Tohmajoen Myllykoski ja siinä toiminut mylly siirrettiin pois. Näiden seurauksena järven vedenpinta laski metrillä ja järven pinta-ala pieneni kolmanneksella. Vesijättömaata otettiin viljelyyn satoja hehtaareja ja lisää tuli ympäröivien soiden kuivatuksesta. Viimeinen järvenlasku toteutettiin 1960-luvulla, kun Tohmajoen kallioista kynnystä louhittiin matalammaksi. Laskenut vesi paljasti Kirkkoniemen ja Rantakylän hiekkarannat. Nykyään suurin osa vesijätöstä on luhtaa, joka kasvaa saraa ja ruokoa.
Vesistösuhteet
Järvi sijaitsee Kiteenjoen–Tohmajoen vesistössä (vesistöaluetunnus 02) Tohmajoen valuma-alueeseen (02.01), jonka Tohmajärven alueeseen (02.013) järvi kuuluu. Kiteenjoen–Tohmajoen vesistö laskee Laatokkaan ja siitä kuuluu Suomen puolelle 835 km² ja Venäjän puolelle 760 km².
Yhtyneet Harja- ja Sivellintehtaat
Harja- ja sivellintehtaan toiminta päättyi kokonaan vuonna 1971. Se työllisti 1960-luvun lopulla noin sata henkilöä. Tuotannon loputtua tiloja käytettiin Höyrylaivaosakeyhtiö Boren varastona. Vuodesta 1978 alkaen tiloissa on toiminut Turun maakuntamuseo. 2010-luvun lopulta alkaen tehdasrakennusten naapurustoon rakennetaan Linnanfältin puukerrostaloalue.
Vincent van Gogh
Lapsuus
Vincentin sedistä kolme oli menestyneitä taidekauppiaita. Sisaruksista tärkeimmäksi Vincentin elämässä tuli myöhemmin neljä vuotta nuorempi Theo van Gogh. Täsmälleen vuosi ennen Vincentin syntymää perheeseen oli syntynyt kuolleena poika, jolle oli annettu nimeksi niin ikään Vincent Willem. Lapsena Vincent joutuikin kävelemään joka sunnuntai hautakiven ohi, jossa oli hänen nimensä ja syntymäpäivänsä.
Uran varhaisvuodet Hollannissa
Taiteilijanuransa alkuvuosina Van Gogh kuvasi paikallisia maalaisia töissään ja arkivaatteissaan. Hän halusi kuvillaan tavoittaa kohteistaan jotain olennaista ja ”herättää vakavia ajatuksia”. Hän kirjoitti: ''”Työnteossa olevan maalaisen hahmon piirtäminen... on modernin taiteen tosiydin.”''
Tyyli
Van Goghin myöhäistuotannossa erityisen keskeisen merkityksen sai rakenne, osien jäsennys kokonaisuudeksi. Tummilla ääriviivoilla hän sitoi monivärisistä pisteistä koostuvat pinnat konkreeteiksi muodoiksi. Värejä Van Gogh käytti tunteiden ilmaisuun: ”Yritän ilmaista punaisen ja vihreän kautta ihmiskunnan hirmuisia intohimoja.” Keltaista hän rakasti, ja se edusti hänelle aurinkoa.
Diagnoosit
Arlesin sairaalan johtajan diagnoosi Van Goghille oli ”äkillinen kiihkotila ja yleinen sekavuus”. Van Goghia hoitaneen lääkärin Felix Reyn mukaan kyse niin vuodenvaihteessa kuin keväälläkin 1889 oli ”epileptisistä kriiseistä”. Saint-Rémyn johtaja uskoi myös epilepsiaan selityksenä. Loppuaikoina Van Goghia hoitanut hermolääkäri Paul Gachet puolestaan mahdollisesti uskoi tärpättimyrkytykseen ja auringonpistokseen.
Ehdotettuja diagnooseja Van Goghille 1900-luvun alkupuolen lääketieteellisessä kirjallisuudessa olivat paitsi epilepsia, myös epileptoidinen psykoosi, skitsofrenia, neurastenia, aivokasvain, psykopatia, syfiliittinen (kuppaan liittyvä) skitsoidis-epileptinen tila, syfiliittinen aivokalvo-aivotulehdus, vaiheittainen harhamielisairaus, krooninen auringonpistos ja keltaisen värin vaikutus. 1940-luvun jälkeisiä ehdotuksia ovat olleet esimerkiksi maanis-depressiivinen psykoosi, temporaali-epilepsia ja krooninen digitalismyrkytys. Lääketieteen tohtori Erkki Kivalo (1989) pitää selvänä, että Van Goghin sairaus vuosina 1888–1890 oli epilepsia. Epilepsian syitä saattoi olla monia: esimerkiksi vaikea synnytys tai kuppa, joka Van Goghilla tiedetään olleen.